《鸣雁行》
隋代·李孝贞

听琴旋蔡子，张罗避翟公。夕宿寒林上，朝飞空井中。

既并玄云曲，复变海鱼风。一报黄花惠，还游万岁宫。

作者简介：隋赵郡柏人人，字元操。李骞从子。少好学，性简静，不妄通宾客。初仕于北齐，入周为吏部下大夫。从讨尉迟迥乱，以功授上仪同三司。文帝开皇初迁蒙州刺史，治政平，吏民安。自此每暇日辄引客弦歌对酒，终日为欢。后征拜内史侍郎，以无干才，出为金州刺史。有集。